

POLARPOSTEN

FEBRUAR 2021

Kære Polarstjerner

Februar er normalt måneden for grupperådsmøde, vinterferie og Tænkedag – og det bliver det næsten også i år. I modtager snart indbydelse til et on-line interaktivt Tænkedagsmøde, som vi glæder os til at prøve af! Vi kan i hvert tilfælde fastslå, at vi ikke kommer til at fryse, selvom kulde normalt er synonymt med Tænkedag😊

Til gengæld bliver vi nødt til at udsætte grupperådsmødet (generalforsamlingen) til foreløbig 8. april kl. 19 i hytten. Odense kommune har valgt ikke at godkende regnskaber, der er godkendt på virtuelle generalforsamlinger, hvis det ikke står i vedtægterne, at det er en mulighed. (Hvilke foreninger har mon nået at ændre det??????) Det ville medføre, at vi ikke får nogen tilskud. Dette på trods af, at kulturministeriet opfordrer til fleksibilitet og DDS bakker op om virtuelle grupperådsmøder. SÅ: vi må slå hælene sammen og rette ind, og håbe på, at det bliver muligt at mødes inden 15. april, som er fristen for grupperådsmøder i år.

**Covid**

Som alle ved, er de nuværende restriktioner forlænget til foreløbig 28. februar, så vi må vente til efter det, med at opstarte fysiske møder. Vi venter spændt på, hvad der bliver muligt herefter.

**Aktiviteter**

På trods af ovenstående foregår der stadig små ting i gruppen! I starten af januar havde lederne en halv virtuel lederdag, hvor vi først og fremmest fik lavet udviklingsplanen for dette år. I har fået den udsendt, og kan se, at vi satser på mange gode oplevelser i år, da det i høj grad er det, vi alle mangler. Vi håber på at kunne give den gas på et tidspunkt! Det var rart at mødes, også selvom det var gennem en skærm.

Ligeledes er det godt at se, at de ældre grene har glæde af i det mindste at se hinanden på en skærm. Det er så dejligt, at deres sammenhold ser ud til at kunne overleve disse svære betingelser – og hatten af til lederne, der har fantasi og mod til at lave møder på denne måde.

Også bestyrelsen har holdt møde på den berømte skærm, og er allerede i gang med årets opgaver, der bl.a omfatter nye vinduer i hyttens gavl.

Vi håber familierne har glæde af de små løb, vi har lagt ud til jer. Det er vores ringe bidrag til at gøre en måske lidt kedelig hverdag lidt sjovere.

Løbet i Hunderupskoven er taget ned (kun én post var tilbage, da vi skulle tage dem ned!). Hvis man gerne vil have postopgaverne med ud på tur, så give besked til gitte@polarstjernen.dk, så får I dem tilsendt.

**Opgaver til forældre**

Vi har et par opgaver, vi godt kunne tænke os jeres hjælp til:

* Den lille trailer skal have nye lygter. Vil en sørge for at køre den hen til én, der kan fikse det? Polarstjernen betaler selvfølgelig regningen!
* Skabslågerne der ligger uden for hytten, skal på genbrugspladsen. De er for store til Gittes cykeltrailer – mon en vil få dem ekspederet?
* Vi ønsker os nogle andre låger til brændeskuret, der er nemme både at åbne og lukke, som giver brændet lidt luft, og som ikke alt for nemt kan brydes op. Hvem mon kan designe sådan noget? Der er en god flaske vin til bedste design😊

**Vi hejser flaget og siger TILLYKKE til:**

 

2. februar Sigurd 29 år

3. februar Orkan 10 år

3. februar Ørn 10 år

6. februar Gunnar 16 år

6. februar Alf 10 år

7. februar Narhval 10 år

7. februar Jago 18 år

10. februar Kiwi 10 år

11. februar Løv 13 år

11. februar Django 19 år

11. februar Yldis 17 år

13. februar Rocco 14 år

22. februar Frank 29+ år

22. februar Baden-Powell 163 år

23. februar Sne 12 år

24. februar Fisk 11 år

24. februar Karen 6 år

24. februar David 6 år

**Kommende begivenheder:**

Tænkedag d. 22. februar

Grupperådsmøde d. 8. april

Sct. Georgsdag d. 21. april